ແຂນທຽມພິເສດ ທີ່ໃຊ້ໄຟຟ້າແລ່ນ ຊ່ວຍໃຫ້ຄົນ ແຂນກຸດ ເຄື່ອນເໜັງ ໄດ້ງ່າຍຂຶ້ນ
ແຂນທຽມແບບພິເສດ ບໍ່ພຽງແຕ່ຈະເຮັດໃຫ້ຄົນທີ່ແຂນກຸດ ເໜັງຕີງໄດ້ດີຂຶ້ນກວ່າເກົ່າ ແຕ່ມັນຍັງເຮັດ ໃຫ້ຜູ້ກ່ຽວ ມີຄວາມໝັ້ນໃຈຫລາຍຂຶ້ນນຳ ພ້ອມທັງມີຄຸນນະພາບຂອງຊີວິດໂດຍລວມ ດີຂຶ້ນ.
ຕອນທີ່ທ້າວ ຈູນຽສ ມໍ (Junius Moore) ໄດ້ສູນເສຍແຂນສ່ວນນຶ່ງໄປຍ້ອນອຸປະຕິ ເຫດລົດຕໍາ ຊຶ່ງໄດ້ເຮັດໃຫ້ລາວມີຄວາມສາມາດເຮັດກິດຈະວັດປະຈໍາວັນທີ່ງ່າຍໆ ໄດ້ ຢ່າງຈຳກັດ ເຊັ່ນການກິນ ແລະການດື່ມເທົ່ານັ້ນ ແຕ່ມາບັດນີ້ ແຂນທຽມແບບ ພິເສດຂອງລາວບໍ່ພຽງແຕ່ຈະເຮັດໃຫ້ລາວເໜັງຕີງໄດ້ດີຂຶ້ນກວ່າເກົ່າ ແຕ່ຍັງເຮັດໃຫ້ ລາວມີຄວາມໝັ້ນໃຈດີຂຶ້ນນຳ ສຳລັບຄຸນນະພາບຂອງຊີວິດໂດຍລວມ ຈູລີ ທາໂບ (Julie Taboh) ນັກຂ່າວວີໂອເອ ມີລາຍລະອຽດກ່ຽວກັບເລື້ອງນີ້ ຊຶ່ງບົວສະຫວັນຈະ ນໍາມາສະເໜີທ່ານໃນອັນດັບຕໍ່ໄປ ການຊອຍອາຫານເປັນຕ່ອນນ້ອຍໆ ອາດເປັນສິ່ງທໍາມະດາສໍາລັບພວກເຮົາສ່ວນໃຫຍ່ ແຕ່ວ່າສໍາລັບທ້າວ ຈູນຽສ ມໍ (Junius Moore) ທີ່ສູນເສຍແຂນສ່ວນນຶ່ງໄປ ຍ້ອນອຸປະ ຕິເຫດລົດຕໍາແລ້ວ ແມ່ນບໍ່ເປັນເຊັ່ນນັ້ນ ລາວໄດ້ຮັບການຊ່ວຍເຫລືອຈາກແຂນທຽມທີ່ເອີ້ນວ່າ LUKE ທີ່ຊ່ວຍໃຫ້ລາວສາມາດ ເຄື່ອນເໜັງໄດ້ງ່າຍຂຶ້ນ ໂດຍການອ່ານສັນຍານຂອງເສັ້ນປະສາດຈາກກ້າມເນື້ອ ທີ່ ຍັງຫລົງເຫລືອຢູ່ ພາຍຫລັງທີ່ໄດ້ມີການຕັດແຂນອອກແລ້ວ ທ້າວ ຈູນຽສ ມໍ (Junius Moore) ເວົ້າວ່າ ໂດຍໃສ່ຊື່ຄືກັນກັບຕົວລະຄອນຢູ່ໃນຮູບເງົາເລື້ອງ "Star Wars" ຫຼືສົງຄາມດວງດາວ, ທີ່ຊື່ວ່າ Luke Skywalker, ແຂນ Luke ແມ່ນແຂນທຽມທີ່ເອົາຕິດຕໍ່ໃສ່ກັບບ່າ, ແຂນ ສອກ, ແລະມື ທີ່ມີໄຟຟ້າແລ່ນຜ່ານ ທີ່ເຮັດວຽກປະສານງານກັນ ເປັນອັນນຶ່ງອັນດຽວ ທ່ານ ແມັດຕີວ ອາລບີກເຄີຄ໌ (Matthew Albuquerque) ນັກຊ່ຽວຊານດ້ານເຮັດແຂນ -ຂາທຽມ ແລະຍືດກະດູກໃຫ້ຊື່ ແລະເປັນປະທານຂອງບໍລິສັດ Next Step Bionics & Prosthetics ເວົ້າວ່າ ທ້າວ ມໍ (Moore) ເອົາອຸປະກອນໃສ່ຢູ່ກ້ອງແຂນທຽມຂອງລາວ ເພື່ອຮັບປະ ກັນວ່າ ສັນຍານແລ່ນ ໄປຈາກກ້າມເນື້ອຂອງລາວ ໄປຫາອຸປະກອນດັ່ງກ່າວໄດ້ເປັນຢ່າງດີ ດຣ ອາລເບີທ໌ ຈີ (Albert Chi), ນັກຜ່າຕັດ ຄົນທີ່ໄດ້ຮັບບາດເຈັບໜັກ ທີ່ມະຫາວິ ທະຍາໄລດ້ານການແພດ ແລະວິທະຍາສາດຂອງລັດ ອໍຣີກອນ (Oregon) ໃຫ້ຄໍາ ເຫັນວ່າ ທ່ານ ອາລບີກເຄີກີ (Albuquerque) ກ່າວເພີ້ມອີກວ່າ ທ້າວມໍເວົ້າວ່າ ແຂນໃໝ່ຂອງລາວເຮັດຫລາຍສິ່ງຫຼາຍຢ່າງໄດ້ ຫຼາຍກວ່າການຊ່ວຍ ເຫລືອໃຫ້ລາວເພີ້ມສະມັດຕະພາບການເຄື່ອນເໜັງຂອງລາວອີກ ທ້າວມໍກ່າວດັ່ງນີ້ ເທັກໂນໂລຈີທີ່ຊ່ວຍທ້າວມໍ ນີ້ ມີລາຄາທີ່ອາດຕົກເປັນເງິນຫລາຍຮ້ອຍພັນໂດລາ ແຕ່ ຫວັງວ່າ ໃນທີ່ສຸດມັນກໍຈະມີໄວ້ໃຫ້ແກ່ທຸກໆຄົນທີ່ຈຳເປັນຕ້ອງໄດ້ໃຊ້ມັນ